Transdanubia

Transdanubia («landet bortenfor Donau», av latin Danubius – Donau) er betegnelsen som brukes i Ungarn for å beskrive landsdelen til høyre (vest) for Donau. Det ungarske navnet er Dunántúl.

Landsdelen omfatter de tre vestlige ungarske regionene Vest-Transdanubia, Sentral- og Sør-Transdanubia, samt delene av fylket Pest som ligger vest for Donau. Før Trianon-traktaten, da Østerrike-Ungarn var en realitet, ble Burgenland, Prekmurje og Međimurje også regnet til Transdanubia. Disse områdene ligger i dag i Østerrike, Slovenia og Kroatia. 

Det motsatte uttrykket Cisdanubia («landet på denne siden av Donau») brukes sjeldnere. Dette historiske uttrykket beskriver de delene av Kongedømmet Ungarn som lå nord for Donau (hovedsakelig i dagens Slovakia).

Transdanubia er også er en av tre statistiske storregioner i Ungarn på NUTS 1-nivå. Denne regionen sammenfaller ikke helt med det tradisjonelle området Transdanubia.

Referanser 

Ungarns geografi
Ungarns statistikkregioner
Historiske regioner i Ungarn
Historiske regioner i Slovenia